OpenLLM-France/wikimedia huggingface dataset:
# Hirskè

Hirskè (en ucraïnès: Гірське, en rus: Горское), és una ciutat del raion de Sievierodonetsk de la província de Luhansk a Ucraïna, situada actualment a zona ocupada per la República Popular de Luhansk de la Rússia. El 2021 tenia 9.274 habitants.

## Història

A partir de mitjans d'abril de 2014, els separatistes prorussos van capturar diverses ciutats de l'óblast de Donetsk; incloent Hirskè. El 13 d'agost de 2014, les forces ucraïneses van assegurar la ciutat de les forces prorusses. No obstant això, l'1 de setembre de 2014 va ser ocupada de nou per les forces ucraïneses.
El 7 d'octubre de 2014, per facilitar el govern de l'óblast de Lugansk, la Rada Suprema va fer alguns canvis a les divisions administratives, de manera que les localitats de les àrees controlades pel govern es van agrupar en districtes. En particular, les ciutats de Hirskè i Zolotè i els assentaments de tipus urbà de Nyzhnie i Tóixkivka van ser traslladats del municipi de Pervomaisk al raion de Popasna.
Hirskè va ser posat sota el control de la República Popular de Luhansk el 23 de juny de 2022, després que fos alliberat per les forces russes i LPR avançades durant la batalla del Donbàs.

## Demografia

Llengua nativa segons el cens d'Ucraïna de 2001:
* Ucraïna 53,2%
* Rus 41,6%
* Belarús 0,5%
* Moldàvia (Romanès) 0,1%

## Referències

* ↑ «Donbass defenders put WWII tank back into service».
* 1 2 «Nine servicemen die, 18 wounded in Ukrainian army operation in past 24 hours».
* ↑ (en russian) , 07-10-2014.
* ↑ (en anglès) , 24-06-2022 [Consulta: 24 juny 2022].
* ↑ «Home». ukrcensus.gov.ua.
# Agdenes

Agdenes és un antic municipi del comtat noruec de Sør-Trøndelag. Té 1.733 habitants (2016) i té una superfície de 317.66 km².

## Referències

* 1 2 «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 11 març 2016].
# Hort de l'Arreus

L'Hort de l'Arreus és una masia de Tortosa (Baix Ebre) inclosa al'Inventari del Patrimoni Arquitectònic de Catalunya.

## Descripció

És un conjunt de mas amb sénia, una de les poques que es troba encara en funcionament a la zona. Es troba gairebé adossat al nucli urbà de l'eixample de Ferreries-Sant Vicent, encara que la propietat resta independitzada.
L'habitatge és un edifici de planta rectangular i tres nivells en alçat. La teulada és a dues vessants. A la planta baixa, s'aixeca a la façana, un porxo cobert amb una teulada a una vessant. Les obertures combinen les estructures aïllades i els remats amb arcs escarsers de maó. Al primer pis s'obren balcons. El material de construcció és la maçoneria per a la planta baixa i el maó de pla en els nivells superiors. Adossades a ella o exemptes es troben construccions més simples i modernes utilitzades com a magatzems i corrals.
La sénia es conserva en perfecte estat. El mur que envolta el pou per sobre el nivell del terra s'obre només en el lloc corresponent al dipòsit on els cadufs tiren l'aigua. A el sector de l'eix que acciona el moviment de la sénia pren el característic perfil superior convex. El pou té uns 10 metres de profunditat, i està revestit amb pedra. El regueró que surt del dipòsit de la sénia mena l'aigua a dues basses, una de gran folrada amb maons de cantell i una de més petita utilitzada també com a safareig. Des de la bassa gran es distribueixen els canalets de reg.

## Referències

* 1 2 3 «Hort de l'Arreus». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2014].
# Husák

Husák és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1567.
# Agdal Riyad

Agdal Riyad (àrab: أكدال الرياض, Agdāl ar-Riyāḍ; amazic estàndard marroquí: ⴰⴳⴷⴰⵍ ⵕⵢⴰⴹ, Agdal Ṛyaḍ) és un districte del municipi de Rabat, a la prefectura de Rabat, a la regió de Rabat-Salé-Kenitra, al Marroc. Segons el cens de 2014 tenia una població total de 77.257 persones. Entre els censos de 1994 i 2004 ha passat de 74.006 a 90.568 habitants. El president actual de l'arrondissement és Mohamed Reda Benkheldoun del PJD.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
* ↑ PDF Haut-commissariat au Plan. «Recensement général de la population et de l'habitat de 2004». Arxivat de l'original el 6 de gener 2019. [Consulta: 15 agost 2012].
# II Festival Mundial de la Joventut i els Estudiants

El Segon Festival Mundial de la Joventut i els Estudiants va tenir lloc durant agost de 1949 a Budapest, capital de la llavors República Popular d'Hongria, ciutat que encara mostrava les seqüeles de la Segona Guerra Mundial. Organitzada per la Federació Mundial de la Joventut Democràtica (FMJD), la segona edició del festival va reunir a prop de 20.000 joves d'almenys 82 països —algunes fonts parlen de 90 delegacions— sota el lema "Joventut, uneix-te! Endavant, per a una pau ferma, per la democràcia, la independència nacional dels pobles i per un futur millor!" La cerimònia d'obertura es va realitzar el 14 d'agost en l'Estadi Újpest, localitzat a la zona septentrional de Budapest. Durant dues setmanes es van desenvolupar diverses activitats culturals, recreatives i polítiques. El Festival va expressar la seva solidaritat cap als esforços anticolonialistes dels pobles d'Indonèsia, la Indoxina i Malàisia", així com el seu suport a les posicions democràtiques en contra dels seus governs feixistes de la joventut grega i espanyola. En aquesta edició es va incorporar la República Democràtica Alemanya, recentment proclamada i que seria seu del proper FMJE.
# Dipodomys nitratoides

Dipodomys nitratoides és una espècie de mamífer rosegador de la família dels heteròmids. És endèmica de Califòrnia (Estats Units). S'alimenta de llavors, insectes i, a la primavera, vegetació verda. Els seus hàbitats naturals són els sòls sorrencs o llimosos friables situats en zones amb pocs matolls o cap i plantes herbàcies disperses. Està amenaçada per la fragmentació del seu entorn a causa de l'agricultura, la urbanització, les infraestructures de transport i la invasió d'herbes exòtiques.

## Referències

* ↑ Linzey, A. V.; NatureServe (Hammerson, G.; Williams, D. F.). Dipodomys nitratoides. UICN 2008. Llista Vermella d'espècies amenaçades de la UICN, edició 2008, consultada el 5 agost 2015.
# Ksàtrapes

«Ksàtrapes» té aquests significats:
* Ksàtrapes occidentals, dinastia saka de l'Índia a Ujjain
* Ksàtrapes septentrionals, dinastia saka de l'Índia a Mathura
* Sàtrapes, governador provincials perses, vegeu Sàtrapa
* Satrapia, territori governat per un sàtrapa.
# The Gardeners' Chronicle, ser. 3

The Gardeners' Chronicle, ser. 3, (abreujat Gard. Chron., ser. 3), és una revista il·lustrada amb descripcions botàniques que és editada a Londres. Va començar la seva publicació a l'any 1887. Va ser precedida per The Gardeners' Chronicle, new series.

## Referències

* ↑ a Tropicos

## Enllaços externs

* a IPNI
# Tongyong pinyin

El Tongyong pinyin (xinès: 通用拼音; pinyin: tōngyòng pīnyīn; literalment "universal/general [sistema de] lletrejar de sons") era el sistema oficial de romanització de la llengua mandarina en Taiwan entre el 2002 i el 2008. A principis del 2009, el govern de Taiwan, la República de la Xina, va escollir el sistema Hanyu pinyin per a reemplaçar el Tongyong pinyin com a sistema oficial de romanització. Realment, el sistema Tongyong pinyin no fou mai gaire popular, i els sistemes Hanyu pinyin i Wade-Giles eren més populars a l'illa que el sistema Tongyong pinyin.
El sistema Tongyong va ser desenvolupat per a satisfer la necessitat per a un únic sistema de transcripció per l'illa de Taiwan. A la Xina continental ja hi havia un sistema oficial, el Hanyu pinyin, el qual es feia servir com a mètode oficial per a lletrejar els topònims i els noms personals i també per a l'ensenyança del mandarí estàndard a les escoles. A Taiwan, de totes maneres, típicament s'usaven variants del sistema Wade-Giles per a romanitzar la llengua, i el Zhuyin fuhao (o bopomofo) en la formació.
El fet més notable sobre el Tongyong pinyin és la seva semblança al sistema Hanyu pinyin; al voltant del 80% de síl·labes s'escriuen idènticament en els dos sistemes. La diferència més òbvia entre el Tongyong pinyin i el Hanyu pinyin és que el Hanyu pinyin utilitza les lletres x i q i el dígraf zh amb valors diferents que en moltes llengües occidentals (però cal remarcar que el so de x en pinyin és molt semblant a la seva pronunciació en català.)
# Varenne-l'Arconce

Varenne-l'Arconce és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 130 habitants.

## Història

Llista dels alcaldes successius :
| Data d'elecció | Identitat | Partit | Qualitat |
| 2001- | Bernard Buteaud | | |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 116 | 151 | 135 | 137 | 134 | 143 | 130 |
| A partir de 1990: Població sense dobles comptes |||||||
# Kate Courtney

Kate Courtney (San Francisco, 29 d'octubre de 1995) és una esportista estatunidenca que competeix en ciclisme de muntanya a la disciplina de cross-country olímpic.
Va guanyar dues medalles en el Campionat Mundial de Ciclisme de Muntanya, or en 2018 i plata en 2019.

## Palmarès internacional

Campionats Mundials :
| Any | Lloc | Medalla | Competició |
| 2018 | Lenzerheide ( Suïssa) | 1 | Cross-country olímpic (XCO) |
| 2019 | Mont-Sainte-Anne ( Canadà) | 2 | Cross-country relay (XCR) |

## Referències

* ↑ «Mountain Bike - Kate Courtney (United States)». [Consulta: 4 gener 2021].
# Dipodomys venustus

Dipodomys venustus és una espècie de mamífer rosegador de la família dels heteròmids. És endèmica de les muntanyes costaneres del centre-oest de Califòrnia (Estats Units). S'alimenta de llavors i vegetació verda. El seu hàbitat natural són els pendents marítims coberts de chaparral o una mescla de chaparral i roures. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Linzey, A. V.; NatureServe (Hammerson, G.). Dipodomys venustus. UICN 2008. Llista Vermella d'espècies amenaçades de la UICN, edició 2008, consultada el 6 agost 2015.
# Núria

«Núria» té aquests significats:
* Antroponímia: Núria (nom)
* Geografia: Vall de Núria
* Santuari: Mare de Déu de Núria
* Estació d'esquí: Vall de Núria (estació d'esquí)
* Política: Estatut de Núria
# Joyos de Tolosa

Joyos de Tolosa (fl....finals del s. XIII? ...) fou possiblement un trobador occità.

## Vida i obra

En realitat es conserva només una pastorel·la, en un únic cançoner, el C, on l'autor s'identifica amb "De Tolza, et ai nom Joyos". De totes maneres, el nom, pel seu caràcter ("joiós"), pot ser un renom, un nom de joglar o un senhal. La poesia s'ha conservat de manera incompleta (sembla faltar el final), però en ella el cavaller es queixa de com el tracta la seva dama. Presenta una estructura mètrica particular, amb estrofes molt llargues (de 32 versos), que es troba pràcticament només en un sirventès de Lanfranc Cigala (Lantelm, qui·us onra ni·us acuoill, 282,13) i en la resposta corresponent, i en una poesia de Raimon Bistortz d'Arle.
La pastorel·la es data de finals del segle xiii, ja que el sirventès de Lanfranc té una datació entre els anys 30 i 50 del xiii.

### Obra

* (270,1) L'autrier, el dous temps de Pascor

## Referències

* ↑ Segons el repertori mètric de Frank
* ↑ Una explicació sobre la numeració de la poesia trobadoresca d'acord amb el repertori de Pillet i Carstens es troba a l'article Alfred Pillet.

## Bibliografia

* Camille Chabaneau, Pastourelle inédite de Joyos, de Toulouse, In: Revue des langues romanes 33 (1889), pp. 112-114
* Jean Audiau, La Pastourelle dans la poésie occitane du Moyen-Âge, textes publiés et traduits, avec une introduction, des notes et un glossaire, par Jean Audiau, Ginebra: Slatkine Reprints, 1973 (reprint de l'edició de París de 1923) text de Joyos de Tolosa

### Repertoris

* Alfred Pillet / Henry Carstens, Bibliographie der Troubadours von Dr. Alfred Pillet [...] ergänzt, weitergeführt und herausgegeben von Dr. Henry Carstens. Halle : Niemeyer, 1933 [Joyos de Tolosa és el número PC 270]

## Vegeu també

* Llista de trobadors i trobairitz

## Enllaços externs

* http://trobadors.iec.cat/autors_obres_d.asp?autor=Jojos%20de%20Toloza
* http://troubadours.byu.edu/PC/PC-270/270%20-%20Joios%20de%20Toulouse.htm
# The Gardeners' Chronicle

The Gardeners' Chronicle, (abreujat Gard. Chron.), és una revista amb il·lustracions i descripcions botàniques que va ser editada a Londres (Anglaterra). Van ser publicats els números 1-30, en els any 1841-1873, amb el nom de The Gardeners' Chronicle & Agricultural Gazette. Va ser reemplaçada el 1874 per The Gardeners' Chronicle, new series.
Fundada el 1841 per Joseph Paxton, Charles Wentworth Dilke, John Lindley i William Bradbury, The Gardeners' Chronicle es va editar per primera vegada en la forma d'un diari tradicional, publicat tots els divendres, amb notícies nacionals i internacionals, i també amb moltes contribucions enviades pels jardiners i els científics, que abastava tots els aspectes imaginables de la jardineria.
Un dels fundadors, John Lindley, va ser el primer editor, Paxton també es va convertir en editor més tard. Entre els principals contribuents s'inclouen Charles Darwin i Joseph Hooker.
El 1851, la circulació de The Gardeners' Chronicle va arribar a 6.500 còpies. Aquest número és sorprenent en comparació amb el renom del The Observer (6230) i The Economist (3826), potser en aquestes xifres s'inclouen un ampli nombre de lectors internacionals.
Era conegut pel seu estil d'àmplia publicitat i defensar abandonar l'impost sobre el vidre i l'enorme interès generat per la Exposició Universal de 1851 a Londres que va fer possible la construcció de petits hivernacles personals, s'omple anuncis d'hivernacles, molts d'aquests dissenyats pel mateix Paxton, les vendes li van assegurar un bon ingrés.

## Títols successius

* 1841–1855: The Gardeners' Chronicle
* 1856–1873: The Gardeners' Chronicle and Agricultural Gazette
* 1874–1886: The Gardeners' Chronicle. New Series (vols. 1–26)
* 1887–1956: The Gardeners' Chronicle. Third Series (vols. 1–139)
* 1957–1963: Gardeners Chronicle & Gardening Illustrated (vols. 140–154)
* 1964–1968: Gardener's Chronicle: The Magazine of Advanced Gardening (vols. 155–164)
* 1969–1971: Gardeners' Chronicle & New Horticulturist (vols. 165–170)
* 1972–1977: Gardeners' Chronicle: The Horticultural Trade Journal (vols. 171–182)
* 1978–1985: Gardeners' Chronicle & Horticultural Trade Journal: The Horticulture & Amenity Weekly (vols. 183–197)
* 1985: Gardeners Chronicle & Horticultural Trade Journal: The Horticulture Week (vol. 198)
* 1986 onwards: Horticulture Week (vols. 199–221; no longer numbered since 1997) ISSN 0269-9478

## Referències

* ↑ a Tropicos

## Enllaços externs

* Descripció a IPNI
# US Stade Tamponnaise

La Union Sportive Stade Tamponnaise, USST, fou equip de futbol de l'Illa de la Reunió que jugava a la Primera Divisió de les Illes Reunió, la màxima categoria de futbol en el departament d'ultramar de França.
El club fou el resultat de la fusió de S/S Tamponnaise (fundat el 1922) i Stade Tamponnais (fundat el 1971). L'any 2014 va desaparèixer per problemes econòmics. En el seu lloc va néixer un nou club anomenat La Tamponnaise.

## Palmarès

* Primera Divisió de l'Illa de la Reunió:
       1991, 1992, 1999, 2003, 2004, 2005, 2006, 2007, 2009, 2010
* Copa de l'Illa de la Reunió:
       1991, 2000, 2003, 2008, 2009, 2012
* Copa D.O.M:
       2000
* Copa de Campions d'Utramar: 3
       2001, 2004, 2007
* Copa de l'Oceà Índic:
       2004, 2006, 2007

## Referències

* ↑ «L'USST raccroche les crampons». L'Info.re, 06-06-2014. Arxivat de l'original el 5 d’octubre 2018. [Consulta: 4 juny 2021].
* ↑ «Réunion - List of Champions». RSSSF.
* ↑ «Réunion - List of Cup Winners». RSSSF.
* ↑ «France - Coupe des clubs champions d'Outremer (Coupe D.O.M.-T.O.M.)». RSSSF.
# Al-Mahdi li-Din Allah Ahmad ibn Yahya ibn al-Murtada

Al-Mahdí li-din-Al·lah Àhmad ibn Yahya ibn al-Murtada ibn Àhmad ibn al-Murtada ibn al-Mufàddal ibn Mansur ibn al-Mufàddal ibn al-Hajjaj ibn Alí ibn Yahya ibn Yahya ibn al-Qàssim ibn Yússuf ad-Daí ibn Yahya ibn al-Mansur ibn Àhmad al-Nàssir o, més senzillament, Al-Mahdí li-din-Al·lah Àhmad ibn Yahya ibn al-Murtada fou un imam zaidita del Iemen del 1391 al 1392. Era descendent d'Àhmad an-Nàssir, el segon successor d'Al-Hadi ilà-l-Haqq Yahya, fundador de l'imamat zaidita. És notable més per les seves obres de dret i teologia que pels fets del seu curt imamat, pel qual a més no tenia les condicions administratives i militars que calien.
El 1391 va morir l'imam al-Nasir Salah al-Din a causa d'una caiguda de la seva mula i el casi Abd Allah ibn al-Hasan al-Dawwari va assolir el govern amb una junta de notables en nom dels seus fills menors. Però els ulemes zaidites es van congregar a una mesquita de Sanaa (la mesquita de Djamal al-Din) i van designar imam a al-Mahdi li-Din Allah Ahmad ibn Yahya ibn al-Murtada. Quan això es va saber, el cadi va fer proclamar imam a Ali ibn Abd Allah ibn al-Hasan, el fill gran de l'imam difunt, i va marxar amb la seva gent a assetjar a Ahmad que s'havia refugiat a Bayt Baws. Durant uns mesos el 1391 i el 1392 els dos pretendents es van disputar el poder. Ahmad fou capturat a Mabar, al sud de Sanaa, per les forces d'Ali i fou empresonat durant 7 anys, fins al 1399. Llavors, amb la complicitat dels seus guardians, es va poder escapar. Va viure fins al 1437 i va morir de pesta prop d'Hadjdja. El mateix any moria també de pesta a Sanaa el seu rival Ali.
Va deixar algunes obres de teologia (al-Bahr al-zakhkhar) i de dret (al-Azhar fi fikh al-a'imma al-athar). Els manuscrits són a Berlín.

## Bibliografia

* Encyclopaedia of Islam, Brill Publishers, Leiden, s.v. "(al-)Mahdī li-Dīn Allāh Aḥmad".
# Ryan Mullen

Ryan Mullen (Birkenhead, Merseyside, 7 d'agost de 1994) és un ciclista irlandès, professional des del 2014 i actualment a l'equip Bora-Hansgrohe. També competeix en pista.
Als Campionats del món en ruta del 2014, va aconseguir la medalla de plata a la prova sub-23 en contrarellotge.

## Palmarès en ruta

* 2012
** 1r a la Crono de les Nacions-Les Herbiers-Vendée júnior
* 2013
** Campió d'Irlanda sub-23 en contrarellotge
** 1r a la Crono de les Nacions sub-23
* 2014
** Campió d'Irlanda en ruta
** Campió d'Irlanda sub-23 en ruta
** Campió d'Irlanda sub-23 en contrarellotge
* 2015
** Campió d'Irlanda en contrarellotge
** Campió d'Irlanda sub-23 en contrarellotge
* 2017
** Campió d'Irlanda en ruta
** Campió d'Irlanda en contrarellotge
* 2018
** Vencedor d'una etapa a la Volta a San Juan
** Campió d'Irlanda en ruta
** Campió d'Irlanda en contrarellotge
* 2019
** Campió d'Irlanda en contrarellotge
* 2021
** Campió d'Irlanda en ruta
** Campió d'Irlanda en contrarellotge
* 2023
** Campió d'Irlanda en contrarellotge

### Resultats al Giro d'Itàlia

* 2018. 138è de la classificació general

### Resultats a la Volta a Espanya

* 2022. 128è de la classificació general

## Referències

* ↑ Clarín, Redacción. «Ryan Mullen, un irlandés que se presenta al mundo desde la Vuelta a San Juan» (en castellà), 24-01-2018. [Consulta: 28 juliol 2024].

## Enllaços externs

* Ryan Mullen a ProCyclingStats
* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Hockenheim

Hockenheim és una ciutat alemanya de Baden-Württemberg propera a Heidelberg i Walldorf. És la seu del Gran Premi d'Alemanya de Fórmula 1, que es disputa al circuit de Hockenheimring, a la rodalia de la ciutat.

## Geografia
### Clima

Paràmetres climàtics mitjans de Hockenheim (1991-2020) :
| Mes | Gen. | Feb. | Mar. | Abr. | Mai. | Jun. | Jul. | Ago. | Set. | Oct. | Nov. | Des. | Anual |
| Temperatura màxima registrada °C (°F) | 16,5 (61,7) | 20,6 (69,1) | 25,5 (77,9) | 32,0 (89,6) | 34,2 (93,6) | 37,7 (99,9) | 39,8 (103,6) | 39,5 (103,1) | 33,4 (92,1) | 28,4 (83,1) | 22,5 (72,5) | 17,3 (63,1) | 39,8 (103,6) |
| Temperatura mínima registrada °C (°F) | −17,9 (−0,2) | −16,3 (2,7) | −14,5 (5,9) | −6,2 (20,8) | 0,1 (32,2) | 3,5 (38,3) | 6,9 (44,4) | 4,3 (39,7) | 0,5 (32,9) | −4,9 (23,2) | −9,6 (14,7) | −16,1 (3) | −17,9 (−0,2) |
| Temperatura diària màxima °C (°F) | 5,3 (41,5) | 7,3 (45,1) | 12,1 (53,8) | 17,3 (63,1) | 21,2 (70,2) | 24,8 (76,6) | 26,8 (80,2) | 26,6 (79,9) | 21,6 (70,9) | 15,7 (60,3) | 9,4 (48,9) | 5,9 (42,6) | 16,2 (61,2) |
| Temperatura diària mínima °C (°F) | −0,4 (31,3) | 0,0 (32) | 2,5 (36,5) | 5,6 (42,1) | 9,8 (49,6) | 13,3 (55,9) | 15,3 (59,5) | 14,8 (58,6) | 10,8 (51,4) | 7,0 (44,6) | 3,3 (37,9) | 0,7 (33,3) | 6,9 (44,4) |
| Precipitació total mm (polzades) | 49,0 (1,9) | 43,0 (1,7) | 48,0 (1,9) | 41,0 (1,6) | 70,0 (2,8) | 64,0 (2,5) | 67,0 (2,6) | 55,0 (2,2) | 55,0 (2,2) | 58,0 (2,3) | 59,0 (2,3) | 62,0 (2,4) | 671,0 (26,4) |
| Font: Wetter und Klima Hockenheim - wetterlabs.de ||||||||||||||

## Enllaços externs

* Hockenheim - Lloc web oficial
Altlußheim | Angelbachtal | Bammental | Brühl (Baden) | Dielheim | Dossenheim | Eberbach (Baden) | Edingen-Neckarhausen | Epfenbach | Eppelheim | Eschelbronn | Gaiberg | Heddesbach | Heddesheim | Heiligkreuzsteinach | Helmstadt-Bargen | Hemsbach | Hirschberg (Rhein-Neckar) | Hockenheim | Ilvesheim | Ketsch | Ladenburg | Laudenbach (Rhein-Neckar) | Leimen (Baden) | Lobbach | Malsch | Mauer | Meckesheim | Mühlhausen (Kraichgau) | Neckarbischofsheim | Neckargemünd | Neidenstein | Neulußheim | Nußloch | Oftersheim | Plankstadt | Rauenberg | Reichartshausen | Reilingen | Sandhausen | St. Leon-Rot | Schönau | Schönbrunn (Baden) | Schriesheim | Schwetzingen | Sinsheim | Spechbach | Waibstadt | Walldorf | Weinheim | Wiesenbach (Rhein-Neckar) | Wiesloch | Wilhelmsfeld | Zuzenhausen
# Miquel Àngel Ripeu Toraó

Miquel Àngel Ripeu Toraó (Castelldefels, Baix Llobregat) és un actor català de teatre i televisió, conegut principalment per les seves imitacions en programes com Crackòvia i Polònia i les seves col·laboracions al programa Late motiv d'Andreu Buenafuente, com la controvertida interpretació d'un Carrero Blanco negre en una entrevista que aquest li va fer, o la paròdia d'Epi i Blai quan es va saber que els personatges de Barri Sèsam eren parella. L'actor, que té arrels equatoguineanes, es va instal·lar al barri de Gràcia de Barcelona el 2011, després de quasi 40 anys residint a Castelldefels.

## Actuacions

| Televisió Laberint d'ombres (1998) Lo Cartanyà (2005-2007) Homo Zapping (2006-2016) Crackòvia (2008-2014) Polònia (2009-2014) La escobilla nacional (2010) Palomitas (2011) | Cinema Beyond Re-Animator, de Brian Yuzna (2003) Sing for Darfur, de Johan Kramer (2008) Conte de Nadal@.cat, de Ferran Llagostera (2010) The Gunman, de Pierre Morel (2015) | Teatre Rent (1999) The Full Monty (2001) El joc i l'engany (2002) L'illa dels esclaus (2004) La revista negra (2007) La Tanca (2008) La parella és... (2008) El projecte alfa (2009) Els Malvats (2009) Zodíac (2012) |

## Referències

* 1 2 3 4 5 Escales, Carme «"Em puc passar fins a dues setmanes sense sortir de Gràcia"». El Periódico, 23-05-2012 [Consulta: 30 gener 2020].
* ↑ «Buenafuente entrevista 'Carrero Negro'». El Periódico, 05-04-2017 [Consulta: 30 gener 2020].
* ↑ «Epi y Blas visitan 'Late motiv': "José Luis Moreno metía mano a sus muñecos"» (en castellà). El Periódico, 21-09-2018 [Consulta: 30 gener 2020].
* ↑ «Guinea Equatorial». CCMA, 31-07-2017 [Consulta: 30 gener 2020].
* ↑ Ibáñez, María Jesús «'Lo Cartanyà' torna com una forta aposta de TV-3». El Periódico, 18-01-2007 [Consulta: 30 gener 2020].
* ↑ «Miquel Àngel Ripeu» (en anglès). IMDbPro. [Consulta: 30 desembre 2018].
* ↑ Rent a Teatre musical
* ↑ The Full Monty a Teatre musical
* 1 2 3 Miquel Àngel Ripeu Arxivat 2020-01-30 a Wayback Machine. a Red teatral

## Enllaços externs

* Entrevista a tvist Arxivat 2009-03-08 a Wayback Machine.